CELEX: 32021D1730
Language: et
Date: 2021-09-28 00:00:00
Title: Komisjoni rakendusotsus (EL) 2021/1730, 28. september 2021, mis käsitleb paarissagedusalade 874,4–880,0 MHz ja 919,4–925,0 MHz ning paaritu sagedusala 1900 – 1910 MHz ühtlustatud kasutamist raudtee mobiilseks raadiosideks (teatavaks tehtud numbri C(2021) 6862 all) (EMPs kohaldatav tekst)

30.9.2021   
               
               
                  ET
               
               
                  Euroopa Liidu Teataja
               
               
                  L 346/1
               
            
         KOMISJONI RAKENDUSOTSUS (EL) 2021/1730,
         28. september 2021,
         mis käsitleb paarissagedusalade 874,4–880,0 MHz ja 919,4–925,0 MHz ning paaritu sagedusala 1 900 – 1 910 MHz ühtlustatud kasutamist raudtee mobiilseks raadiosideks
         
            
               (teatavaks tehtud numbri C(2021) 6862 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 7. märtsi 2002. aasta otsust nr 676/2002/EÜ Euroopa Ühenduse raadiospektripoliitika reguleeriva raamistiku kohta (raadiospektrit käsitlev otsus), (1) eriti selle artikli 4 lõiget 3,
         ning arvestades järgmist:
         
                     (1)
                  
                  
                     Praegu raudteel kasutatav raadiosidesüsteem nimetusega Globaalne mobiilsidesüsteem – raudtee (Global System for Mobile Communications - Rail, GSM-R) põhineb spetsifikaatidel, mis valmisid 20 aastat tagasi, ja tehnoloogia vananemise tõttu on vähetõenäoline, et tööstusharu toetus GSM-Rile oleks tagatud kuigivõrd kaua pärast 2030. aastat. Tulevane raudtee mobiilsidesüsteem (FRMCS) võtab üle GSM-Ri koha ühena Euroopa raudteeliikluse juhtimissüsteemi (ERTMS) kesksetest elementidest. See aitab kaasa raudtee digiüleminekule ja uuendustele teenuste vallas. GSM-R ja sellele järgnevad süsteemid, sealhulgas FRMCS, on ette nähtud raudtee mobiilseks raadiosideks (RMR).
                  
               
                     (2)
                  
                  
                     Võrreldes GSM-Riga suurendab FRMCS teenusekvaliteeti, kasutab paremini spektrit ja on kulutõhusam. Samuti peaks süsteem pakkuma enamat tänu sellistele rakendustele nagu rongide automaatjuhtimine või juhi ühendatud nõuandesüsteem. Järk-järgult on kavas võtta kasutusele täiendavaid rakendusi. FRMCSi keskseid raudteega seotud rakendusi, nagu elutähtsa taristu järelevalve ja juhtimine, on võimalik tõhusamalt käitada kitsasriba asjade interneti kaudu. FRMCS peaks suutma integreerida pikema aja jooksul uusi rakendusi ja uut tehnoloogiat, kuna raudtee sidesüsteemide kasutusiga on võrreldes üldkasutatavate elektroonilise side võrkude ja teenustega palju pikem.
                  
               
                     (3)
                  
                  
                     Seega tuleks sagedusalad ühtlustada, et võimaldada FRMCSi kasutuselevõttu.
                  
               
                     (4)
                  
                  
                     Et võimaldada GSM-Ri ja selle mantlipärija paralleelset käigushoidmist umbes 10 aastat vältava GSM-Rilt FRMCSile ülemineku perioodi jooksul ning kasutada uusi elutähtsaid raudteega seotud rakendusi ülemineku kestel ja pärast seda, on ülioluline, et RMRi jaoks oleks kättesaadav küllaldane ühtlustatud spekter.
                  
               
                     (5)
                  
                  
                     Et toetada liidus ühtset lähenemisviisi RMRi jaoks kasutatavale spektrile, andis komisjon 12. juulil 2018. aastal otsuse nr 676/2002/EÜ (raadiospektri käsitlev otsus) artikli 4 lõike 2 alusel mandaadi Euroopa Postside- ja Telekommunikatsiooniadministratsioonide Konverentsile (CEPT).
                  
               
                     (6)
                  
                  
                     CEPT esitas sellest tulenevalt aruande nr 74 (3. juuli 2020) ja aruande nr 76 (20. november 2020) Neis teostatavusuuringutel põhinevates aruannetes on loetletud FRMCSi jaoks sobilikud sagedusalad ja pakutud välja selle ühtlustatud tehnilised tingimused.
                  
               
                     (7)
                  
                  
                     Eelkõige CEPT aruandes nr 74 on hinnatud samaaegset kasutamist kõigi rakendustega kõrvalsagedusalades, sealhulgas elektroonilise side teenustega sagedusalades 900 MHz ja 2 GHz, lähitoimeseadmetega, mille suhtes kohaldatakse komisjoni rakendusotsust (EL) 2018/1538, (2) ja Euroopa digitaalse juhtmeta telekommunikatsioonisüsteemiga (DECT), mille suhtes kohaldatakse nõukogu direktiivi 91/287/EMÜ (3). Samuti arvestatakse selles võimalust, et sagedusvahemikus 1 880 – 1 920 MHz võetakse kasutusele mehitamata õhusõiduki süsteemid.
                  
               
                     (8)
                  
                  
                     Sagedusalas 1 900 – 1 910 MHz toimivate RMR-(FRMCS-)tugijaamade ühtlustatud tehnilised tingimused, mis on määratletud aruandes nr 76, lähtuvad eeldusest, et elektroonilise side teenuseid pakkuvatel tugijaamadel, mis kasutavad komisjoni rakendusotsusele (EL) 2020/667 (4) tuginedes vastuvõtuks kõrgemaid kui 1 920 MHz sagedusi, on võrreldes kehtivate Euroopa harmoneeritud standarditega paremal tasemel selektiivsus. Elektroonilise side teenuste tugijaamu, mis asuvad mõne RMR-tugijaama läheduses ja ei vasta parema selektiivsuse kriteeriumile, tuleks vajaduse korral kohandada, et kahjulikke raadiohäireid leevendada.
                  
               
                     (9)
                  
                  
                     CEPTi aruandes nr 74 vaeti seda, kuivõrd on tehniliselt võimalik kasutada laiatarbe mobiilsidevõrke, võttes arvesse traadita raudteesüsteemi vajadusi ühendusega kaetuse ja usaldusväärsuse seisukohast. See kinnitas võimalust kasutada laiatarbe mobiilsidevõrke kõigi asjakohaste raudteealaste rakenduste, sealhulgas kesksete raudteealaste rakenduste jaoks tingimusel, et laiatarbe mobiilsidevõrgu asjakohased osad rahuldavad raudteesüsteemide teenustega seotud nõudeid.
                  
               
                     (10)
                  
                  
                     RMR-vastuvõtjad (tugijaamad ja rongiraadiod) peaksid olema külgnevate sagedusalade kiirguse kindlad. Liikmesriigid võivad võtta riigi tasandi meetmeid, näiteks selleks, et tagada koostoimimine seoses DECTiga sagedusalas 1 880 – 1 900 MHz ja RMRiga sagedusalas 1 900 – 1 910 MHz, või RMRi ja elektroonilise side võrkude 200 kHz sagedusvahe sageduspiiril 925 MHz.
                  
               
                     (11)
                  
                  
                     CEPTi aruandes nr 76 ei vaadeldud aktiivantennisüsteeme kasutavaid FRMCS-süsteeme. Juhul kui FRMCSi juurutamiseks võetakse kaalumisele aktiivantennisüsteemid, tuleks korraldada täiendavad uuringud.
                  
               
                     (12)
                  
                  
                     Kui liikmesriigil ei ole toimivaid raudteeliine, peaks tal olema lubatud lükata RMRi jaoks kasutatava spektri ühtlustamismeetmed edasi seni, kuni ei ole kavas selliste liinide käikulaskmine.
                  
               
                     (13)
                  
                  
                     Liikmesriikidel peaks olema lubatud määrata ELi õigust järgides RMRi jaoks kasutatava spektri 1 900 – 1 910 MHz sagedusala ühtlustamismeetmete rakendamise kuupäev sõltuvalt riigisisesest nõudlusest hiljemalt 1. jaanuariks 2025.
                  
               
                     (14)
                  
                  
                     Käesoleva otsuse rakendamine ei piira liikmesriikide õigust korraldada oma raadiospektrit ja selle kasutamist seoses avaliku korra, julgeoleku ja riigikaitsega seotud eesmärkidel kooskõlas raadiospektrit käsitleva otsuse artikli 1 lõikega 4 ja ELi õigust järgides.
                  
               
                     (15)
                  
                  
                     Kui kõik liikmesriigid esitaksid komisjonile aruanded käesoleva otsuse rakendamise kohta, sealhulgas teabe selliste arengusuundade kohta spektrihalduse vallas, millel on negatiivne mõju koostalitlusvõimele, samuti kui kohe teatataks raadiospektrit käsitleva otsuse artikli 1 lõike 4 võimalikust kohaldamisest ja seda põhjendataks, aitaks see hinnata otsuse mõju liidu tasandil ja seda õigeaegselt ajakohastada.
                  
               
                     (16)
                  
                  
                     Käesoleva otsusega ettenähtud meetmed on kooskõlas raadiospektrikomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesoleva otsusega kehtestatakse ühtlustatud tingimused raadiospektri kättesaadavuseks ja tõhusaks kasutamiseks raudtee mobiilse raadioside (edaspidi „RMR“) eesmärgil sagedusalades 874,4–880,0 MHz, 919,4–925,0 MHz ja 1 900 – 1 910 MHz.
         
         
            Artikkel 2
            Käesolevas otsuses kasutatakse järgmisi mõisteid:
            
                        a)
                     
                     
                        „RMR-lõppseade“ – RMR-võrgu kontrollitud mobiilne raadioseade;
                     
                  
                        b)
                     
                     
                        „rongiraadio“ – rongi paigaldatud RMR-lõppseade, milles on võimalik kasutada kõne- ja andmerakendusi;
                     
                  
                        c)
                     
                     
                        „ekvivalentne isotroopne kiirgusvõimsus“ (e.i.r.p.) – antenni sisendisse antava võimsuse korrutis antenni isotroopvõimendusega isotroopse antenni suhtes (antud suunas).
                     
                  
         
            Artikkel 3
            
               1.   1. jaanuariks 2022 eraldavad liikmesriigid paarissagedusalad 874,4–880,0 MHz ja 919,4–925,0 MHz ning teevad need raudtee mobiilse raadioside jaoks mittevälistaval viisil kättesaadavaks vastavalt lisas esitatud tehnilistele tingimustele.
            
            
               2.   Hiljemalt 1. jaanuariks 2025 (sõltuvalt riigisisesest nõudlusest) eraldavad liikmesriigid sagedusala 1 900 – 1 910 MHz ja teevad selle raudtee mobiilse raadioside jaoks mittevälistaval viisil kättesaadavaks vastavalt lisas esitatud tehnilistele tingimustele.
            
            
               3.   Liikmesriigid tagavad, et lõikes 1 osutatud sagedusalasid kasutavad võrgud korraldavad asjakohase kaitse külgnevate sagedusalade süsteemidele.
            
            
               4.   Liikmesriigid, kus ei osutata 1. jaanuari 2022. aasta seisuga raudteeteenuseid, hakkavad lõiget 1 kohaldama alles siis, kui on kavandatud raudteeliini kasutuselevõtt.
            
         
         
            Artikkel 4
            Liikmesriigid esitavad komisjonile 1. jaanuariks 2025 aruande käesoleva otsuse rakendamise kohta.
            Liikmesriigid teevad järelevalvet käesoleva otsuse kohaldamisalasse kuuluvate sagedusalade kasutamise üle RMRi jaoks ja teatavad komisjonile oma tähelepanekutest, sealhulgas spektriküsimustega seotud mõjust koostalitlusvõimele kas taotluse alusel või omal algatusel, et käesolevat otsust oleks vajaduse korral võimalik kiiresti läbi vaadata.
         
         
            Artikkel 5
            Käesolev otsus on adresseeritud liikmesriikidele.
         
         
            Brüssel, 28. september 2021
            
               
                  Komisjoni nimel
               
               
                  komisjoni liige
               
               Thierry BRETON
            
         
         
            (1)  EÜT L 108, 24.4.2002, lk 1.
         
            (2)  Komisjoni 11. oktoobri 2018. aasta rakendusotsus (EL) 2018/1538 lähitoimeseadmete raadiospektri ühtlustamise kohta sagedusalades 874–876 MHz ja 915–921 MHz (ELT L 257, 15.10.2018, lk 57).
         
            (3)  Nõukogu 3. juuni 1991. aasta direktiiv 91/287/EMÜ sagedusriba kohta, mis eraldatakse Euroopa digitaalse juhtmeta telekommunikatsioonisüsteemi (DECT) kooskõlastatud kasutuselevõtmiseks ühenduses (EÜT L 144, 8.6.1991, lk 45).
         
            (4)  Komisjoni 6. mai 2020. aasta rakendusotsus (EL) 2020/667, millega muudetakse otsust 2012/688/EL seoses sagedusalade 1 920 – 1 980 ja 2 110 – 2 170 MHz suhtes kohaldatavate tehniliste tingimuste ajakohastamisega (ELT L 156, 19.5.2020, lk 6).
      
      
         
            LISA
            A-OSA
            
               GSM-Ri TEHNILISED TINGIMUSED SAGEDUSALADES 874,4–880,0 MHZ JA 919,4–925,0 MHZ
            
            GSM-Ri puhul kehtivad järgmised parameetrid:
            GSM-R allalüli kesksagedus fDL = 921 MHz + n × 0,2 MHz, (1) kus 
            GSM-R üleslüli kesksagedus fUL = fDL – 45 MHz;
            GSM-R sageduskanali laius = 200 kHz.
            
               Tabel 1
            
            
               Plokisisesed nõuded GSM-Ri tugijaamadele sagedusalas 919,4–921 MHz, koordineerimata kasutuselevõtt
            
            
                        GSM-Ri sageduskanali laius
                     
                     
                        Maksimaalne e.i.r.p.
                     
                  
                        200 kHz
                     
                     
                        = 70,5 dBm + (fDL – 921) × 40/3 dB
                     
                  
                        fDL on kesksagedus megahertsides.
                        Sagedusalal 921–925 MHz töötavate GSM-Ri tugijaamade puhul puudub e.i.r.p. piirang. Valem kehtib juhul kui fDL ≤ 921 MHz. Suurema e.i.r.p. võimaldamiseks tuleb kasutada koordineerimisprotseduuri või võtta muid leevendusmeetmeid.
                     
                  B-OSA
            
               RMRi ERALDISEISVA LAIRIBAKANDJA TEHNILISED TINGIMUSED SAGEDUSALADES 874,4–880,0 MHZ JA 919,4–925,0 MHZ
            
            
               Tehnilised tingimused lairibatehnoloogiat kasutavatele RMR tugijaamadele
            
            Selles osas määratletud tehnilised tingimused on esitatud serva kiirgusmaski (Block Edge Mask, BEM) vormis, mida kohaldatakse RMRi lairibatugijaamade suhtes. Selles osas esitatud tehnilised tingimused kehtivad lairibatehnoloogiat kasutavate eraldiseisvate RMR-kandjate puhul. BEMi väljatöötamisel lähtutakse sellest, et enne võrgu kasutuselevõttu ei ole nõutav üksikasjalike koordineerimis- ja koostöölepingute olemasolu. Mitme kandja või RMR-tugijaama ühtlustatud tingimustes sätestatust suurema e.i.r.p. võimaldamiseks tuleb kasutada koordineerimisprotseduuri või võtta muid leevendusmeetmeid. Keelatud on antennisüsteeme kasutavad tugijaamad.
            Sellise raadiosidetehnoloogia puhul, mis ei ole GSM-R, kehtivad järgmised parameetrid:
            
                        —
                     
                     
                        vähima ressursiploki alumine serv on ≥ 919,6 MHz.
                        
                           Tabel 2
                        
                        
                           Üldine plokisisene nõue – ei ole kohustuslik
                        
                        
                                    RMRi sageduskanali laius
                                 
                                 
                                    Maksimaalne e.i.r.p.
                                 
                              
                                    Ükskõik millise laiusega sageduskanalid
                                 
                                 
                                    Juhul kui soovitakse kohaldada ülempiiri, võib kasutada järgmist väärtust: = Min {65 dBm/kanal, maksimaalne e.i.r.p. vastavalt sageduskanali laiusele}
                                 
                              
                           Tabel 3
                        
                        
                           Plokisisesed erinõuded 5,6 MHz ja 5 MHz kanalite puhul, koordineerimata kasutuselevõtu korral kohustuslikud
                        
                        
                                    RMRi sageduskanali laius
                                 
                                 
                                    Maksimaalne e.i.r.p.
                                 
                              
                                    5,6 MHz
                                 
                                 
                                    = 62 dBm/5,6 MHz
                                 
                              
                                    5 MHz
                                 
                                 
                                    = 64,5 dBm/5 MHz + (fDL – 922,1) × 40/3 dB
                                 
                              
                                    fDL on kesksagedus megahertsides.
                                    Lubatud on kitsasriba-IoT töötamine sagedusalasisesel režiimil, mis ei kasuta lisavõimsust. Lubatud ei ole kitsasriba-IoT töötamine kaitseribarežiimil ja sagedusalasisesel režiimil, mis kasutavad lisavõimsust.
                                 
                              
                           Tabel 4
                        
                        
                           Plokisisesed erinõuded 1,4 MHz ja 200 kHz kanalite puhul, koordineerimata kasutuselevõtu korral kohustuslikud
                        
                        
                                    RMRi sageduskanali laius
                                 
                                 
                                    Maksimaalne e.i.r.p.
                                 
                              
                                    1,4 MHz
                                 
                                 
                                    = 56 dBm/1,4 MHz + (fDL – 920,2) × 40/3 dB (Märkus nr 1)
                                 
                              
                                    200 kHz (märkus nr 2)
                                 
                                 
                                    = 70,5 dBm/200 kHz + (fDL – 921)×40/3 dB (märkus nr 3)
                                 
                              
                                    fDL on kesksagedus megahertsides.
                                    
                                       Märkus nr 1: valem kehtib juhul kui fDL ≤ 921,7 MHz. Üle selle ei ole e.i.r.p. konkreetselt piiratud.
                                    
                                       Märkus nr 2: kohaldatakse lairiba-IoT autonoomse töörežiimi puhul, mis koosneb ühest ressursiplokist.
                                    
                                       Märkus nr 3: valem kehtib juhul kui fDL ≤ 921,0 MHz. Üle selle ei ole e.i.r.p. konkreetselt piiratud.
                                 
                              
                           Tabel 5
                        
                        
                           Ribavälised nõuded
                        
                        
                                    MHz plokiservast (919,4–925 MHz)
                                 
                                 
                                    e.i.r.p. piirmäär
                                 
                              
                                    0 ≤ Δf < 0,2
                                 
                                 
                                    32,5 dBm/200 kHz
                                 
                              
                                    0,2 ≤ Δf < 1
                                 
                                 
                                    14 dBm/800 kHz
                                 
                              
                                    1 ≤ Δf < 10
                                 
                                 
                                    5 dBm/MHz
                                 
                              
                                    Juhtumipõhiselt võidakse riigi tasandil kohaldada suuremaid ribaväliseid piirmääri.
                                 
                              
                           Tabel 6
                        
                        
                           Põhinõue
                        
                        
                                    Sagedusriba
                                 
                                 
                                    e.i.r.p. piirmäär
                                 
                              
                                    880–915 MHz
                                 
                                 
                                    –49 dBm/5 MHz
                                 
                              
                                    See nõue on ribaväliste nõuete suhtes ülimuslik.
                                 
                              
                  
               Tehnilised tingimused lairibatehnoloogiat kasutavatele RMR-rongiraadiotele
            
            Sellise raadiosidetehnoloogia puhul, mis ei ole GSM-R, kehtivad järgmised parameetrid:
            suurim väljundvõimsus: üle 23 dBm ja kuni 31 dBm;
            ACLR: (2) vähemalt 37 dB;
            üleslüli võimsuse kontroll on kohustuslik ja tuleb aktiveerida.
            
               Tehnilised tingimused lairibatehnoloogiat kasutavatele RMR-lõppseadmetele, mis ei ole RMR-rongiraadiod
            
            Sellise raadiosidetehnoloogia puhul, mis ei ole GSM-R, kehtivad järgmised parameetrid:
            suurim väljundvõimsus: 23 dBm;
            ACLR: vähemalt 30 dB;
            üleslüli võimsuse kontroll on kohustuslik ja tuleb aktiveerida.
            
               Tehnilised tingimused lairibatehnoloogiat kasutavatele RMR-vastuvõtjatele
            
            Ribale juurdepääs on lubatud, kui kasutatakse selliseid meetodeid spektrile juurdepääsuks ja häirete leevendamiseks, mille puhul on tagatud Euroopa Parlamendi ja nõukogu direktiivi 2014/53/EL (3) põhinõuete täitmiseks küllaldane vastuvõtjate toimivus. Kui asjakohaseid meetmeid on kirjeldatud harmoneeritud standardites või nende osades, mille viited on avaldatud Euroopa Liidu Teatajas kooskõlas direktiiviga 2014/53/EL, peab olema tagatud vähemalt nende meetmetega samaväärne tulemuslikkus.
            
               Tabel 7
            
            
               Nõuded RMRi lairibatugijaamade vastuvõtjate omadustele
            
            
                        Parameeter
                     
                     
                        Väärtus
                     
                  
                        Soovitud signaali tugevus
                     
                     
                        RefSens + 3 dB
                     
                  
                        Maksimaalne häiresignaal sagedusalas 870–874,4 MHz (Märkus nr 1)
                     
                     
                        –34 dBm
                     
                  
                        Mõõtmisel võetakse aluseks raadiomooduli antennikonnektor. Tundlikkuse referentsväärtus (RefSens) on antennikonnektori juures vastu võetud minimaalne keskmine võimsus, mille juures on tagatud kindlaks määratud minimaalne toimivus.
                        Need nõuded hõlmavad nii blokeerimist kui ka kolmanda järgu intermodulatsiooni.
                        
                           Märkus nr 1: häiresignaali ribalaiuseks võetakse 200 kHz.
                     
                  
               
            
               Tabel 8
            
            
               Nõuded ainult RMRi lairiba-rongiraadiote vastuvõtjate omadustele
                (4)
            
            
                        Parameeter
                     
                     
                        Väärtus
                     
                  
                        Soovitud signaali tugevus
                     
                     
                        RefSens + 3 dB
                     
                  
                        Maksimaalne häiresignaal sagedusalas 880–918,9 MHz (Märkus nr 1)
                     
                     
                        –26 dBm
                     
                  
                        Maksimaalne pidevlaine häiresignaal sagedusalas 925,6–927 MHz
                     
                     
                        –13 dBm
                     
                  
                        Maksimaalne pidevlaine häiresignaal sagedusalas 960–927 MHz
                     
                     
                        –10 dBm
                     
                  
                        Maksimaalne 5 MHz LTE häiresignaal (madalaim kandja sagedusel 927,6 MHz)
                     
                     
                        –13 dBm
                     
                  
                        Mõõtmisel võetakse aluseks raadiomooduli antennikonnektor. Tundlikkuse referentsväärtus (RefSens) on antennikonnektori juures vastu võetud minimaalne keskmine võimsus, mille juures on tagatud kindlaks määratud minimaalne toimivus.
                        Need nõuded hõlmavad nii blokeerimist kui ka kolmanda järgu intermodulatsiooni.
                        
                           Märkus nr 1: RFID-häiresignaali ribalaiuseks võetakse 400 kHz.
                     
                  C OSA
            
               LAIRIBA-RMRi TEHNILISED TINGIMUSED SAGEDUSALAS 1 900 – 1 910 MHZ (TDD)
            
            
               Tehnilised tingimused lairibatehnoloogiat kasutavatele RMR tugijaamadele
            
            Selles osas määratletud tehnilised tingimused on esitatud serva kiirgusmaski (Block Edge Mask, BEM) vormis, mida kohaldatakse RMRi lairibatugijaamade suhtes. BEMi väljatöötamisel lähtutakse sellest, et enne võrgu kasutuselevõttu ei ole nõutav üksikasjalike koordineerimis- ja koostöölepingute olemasolu. Keelatud on aktiivantennisüsteeme kasutavad tugijaamad.
            Kehtivad järgmised parameetrid.
            
               Tabel 9
            
            
               Üldised plokisisesed nõuded koordineerimata kasutuselevõtu korral
            
            
                        RMRi sageduskanali laius
                     
                     
                        Maksimaalne e.i.r.p.
                     
                  
                        10 MHz
                     
                     
                        = 65 dBm/10 MHz (Märkus nr 1)
                     
                  
                        
                           Märkus nr 1: liikmesriigid võivad lubada suuremat e.i.r.p. väärtust, kui kohaldatakse riigisisest koordineerimist või muid leevendusmeetmeid.
                     
                  
               
            
               Tabel 10
            
            
               Põhinõue
            
            
                        Sagedusriba
                     
                     
                        e.i.r.p. piirmäär
                     
                  
                        1 920  – 1 980  MHz
                     
                     
                        -43 dBm/5 MHz
                     
                  
               Tehnilised tingimused lairibatehnoloogiat kasutavatele RMR-rongiraadiotele
            
            Kehtivad järgmised parameetrid:
            suurim väljundvõimsus: 31 dBm;
            ACLR: vähemalt 37 dB;
            soovimatu väljundvõimsus sagedusalas 1 920 – 1 980 MHz:
            
                         
                     
                     
                        maksimaalselt –25 dBm/MHz sagedusalas 1 920 – 1 925 MHz,
                     
                  
                         
                     
                     
                        maksimaalselt –30 dBm/MHz sagedusalas 1 925 – 1 980 MHz;
                     
                  üleslüli võimsuse kontroll on kohustuslik ja tuleb aktiveerida.
            
               Tehnilised tingimused lairibatehnoloogiat kasutavatele RMR-lõppseadmetele, mis ei ole RMR-rongiraadiod
            
            Kehtivad järgmised parameetrid:
            suurim väljundvõimsus: 23 dBm;
            ACLR: vähemalt 30 dB;
            üleslüli võimsuse kontroll on kohustuslik ja tuleb aktiveerida.
            
               Tehnilised tingimused lairibatehnoloogiat kasutavatele RMR-vastuvõtjatele
            
            Ribale juurdepääs on lubatud, kui kasutatakse selliseid meetodeid spektrile juurdepääsuks ja häirete leevendamiseks, mille puhul on tagatud direktiivi 2014/53/EL põhinõuete täitmiseks küllaldane vastuvõtjate toimivus. Kui asjakohaseid meetmeid on kirjeldatud harmoneeritud standardites või nende osades, mille viited on avaldatud Euroopa Liidu Teatajas kooskõlas direktiiviga 2014/53/EL, peab olema tagatud vähemalt nende meetmetega samaväärne tulemuslikkus.
            
               Tabel 11
            
            
               Nõuded RMRi lairibatugijaamade vastuvõtjate omadustele
            
            
                        Parameeter
                     
                     
                        Väärtus
                     
                  
                        Soovitud signaali tugevus
                     
                     
                        RefSens + 3 dB
                     
                  
                        Maksimaalne 5 MHz LTE häiresignaal sagedusalas 1 805  – 1 880  MHz
                     
                     
                        –20 dBm
                     
                  
                        Võrdluspunkt on tugijaama vastuvõtja antennikonnektor. Tundlikkuse referentsväärtus (RefSens) on antennikonnektori juures vastu võetud minimaalne keskmine võimsus, mille juures on tagatud kindlaks määratud minimaalne toimivus.
                        Need nõuded hõlmavad nii blokeerimist kui ka kolmanda järgu intermodulatsiooni.
                     
                  
               
            
               Tabel 12
            
            
               Nõuded ainult RMRi lairiba-rongiraadiote vastuvõtjate omadustele
                (5)
            
            
                        Parameeter
                     
                     
                        Väärtus
                     
                  
                        Soovitud signaali tugevus
                     
                     
                        RefSens + 3 dB
                     
                  
                        Maksimaalne 5 MHz LTE häiresignaal sagedusalas 1 805  – 1 880  MHz
                     
                     
                        –13 dBm
                     
                  
                        Maksimaalne 5 MHz LTE häiresignaal sagedusalas 1 920  – 1 980  MHz
                     
                     
                        –39 dBm
                     
                  
                        Võrdluspunkt on tugijaama vastuvõtja antennikonnektor. Tundlikkuse referentsväärtus (RefSens) on antennikonnektori juures vastu võetud minimaalne keskmine võimsus, mille juures on tagatud kindlaks määratud minimaalne toimivus.
                        Need nõuded hõlmavad nii blokeerimist kui ka kolmanda järgu intermodulatsiooni.
                     
                  
               (1)  GSM-Ri kanaliraster 200 kHz.
            
               (2)  ACLR: lekkevõimsus kõrvalkanalisse (Adjacent Channel Leakage power Ratio).
            
               (3)  Euroopa Parlamendi ja nõukogu 16. aprilli 2014. aasta direktiiv 2014/53/EL raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ (ELT L 153, 22.5.2014, lk 62).
            
               (4)  Käesoleva tabeliga ei ole hõlmatud nõuded RMR-lõppseadmetele, mis ei ole rongiraadiod.
            
               (5)  Käesolevas tabelis ei ole esitatud nõuded muudele RMR-lõppseadmetele kui rongiraadiod.